20060130

Решение на Съвета

oт 30 януари 2006 година

за сключване на Споразумение под формата на размяна на писма между Европейската общност и Австралия съгласно член XXIV:6 и член XXVIII от Общото споразумение за митата и търговията (ГАТТ), 1994 година относно измененията на отстъпките в таблиците за Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република в хода на тяхното присъединяване към Европейския съюз

(2006/106/EО)

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по-специално член 133, във връзка с член 300, параграф 2, първа алинея, първо изречение от него,

като взе предвид предложението на Комисията,

като има предвид, че:

(1) На 22 март 2004 г. Съветът предостави пълномощия на Комисията да започне преговори с някои държави — членки на Световната търговска организация (СТО) по XXIV:6 и член XXVIII от Общото споразумение за митата и търговията (ГАТТ) , 1994 г., в хода на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз.

(2) Комисията проведе тези преговори в консултации с Комитета, създаден в съответствие с член 133 от Договора, и в рамката на преговорните директиви, издадени от Съвета.

(3) Комисията приключи преговорите за споразумение под формата на размяна на писма между Европейската общност и Австралия съгласно член XXIV:6 и член XXVIII от Общото споразумение за митата и търговията (ГАТТ), 1994 г. В тази връзка посоченото тук споразумение следва да бъде одобрено.

(4) Необходимо е да бъдат одобрени мерките, необходими за изпълнението на настоящото решение в съответствие с Решение 1999/468/EО на Съвета oт 28 юни 1999 г. относно установяване на условията и реда за упражняване на изпълнителните правомощия, предоставени на Комисията [1],

РЕШИ:

Член 1

Споразумението под формата на размяна на писма между Европейската общност и Австралия съгласно член XXIV:6 и член XXVIII от Общото споразумение за митата и търговията (ГАТТ), 1994 г. относно измененията на отстъпките в таблиците за Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република в хода на тяхното присъединяване към Европейския съюз, във връзка с отмяната на конкретни отстъпки, свързана с отмяната на таблици за Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република в хода на тяхното присъединяване към Европейския съюз, се одобрява от името на Общността.

Текстът на споразумението под формата на размяна на писма е приложен към настоящото решение.

Член 2

Комисията приема подробни правила за изпълнението на това споразумение под формата на размяна на писма, в съответствие с процедурата, отбелязана в член 3 от настоящото решение.

Член 3

1. Комисията се подпомага от Управителния комитет по зърнени култури, създаден с член 25 от Регламент (ЕО) № 1784/2003 на Съвета от 29 септември 2003 г. относно общата организация на пазара на зърнени култури [2], или от съответния комитет, създаден със съответния член на регламента относно общата организация на пазара за съответния продукт.

2. При позоваване на настоящия параграф, се прилагат член 4 и член 7 от Решение 1999/468/EО.

Периодът, предвиден по смисъла на член 4, параграф 3 от Решение 1999/468/EО, се определя на един месец.

3. Комитетът приема свой процедурен правилник.

Член 4

Председателят на Съвета е оправомощен да посочи лицето/лицата, упълномощено/и да подпише/ат Споразумението, с което да задължат Общността [3].

Съставено в Брюксел на 30 януари 2006 година.

За Съвета

Председател

U. Plassnik

[1] ОВ L 184, 17.7.1999 г., стр. 23.

[2] ОВ L 270, 21.10.2003 г., стр. 78. Регламент, изменен с Регламент (ЕО) № 1154/2005 на Комисията (ОВ L 187, 19.7.2005 г., стр. 11).

[3] Датата на влизане в сила на Споразумението ще бъде публикувана в Официален вестник на Европейския съюз.

--------------------------------------------------